DA Den Europæiske Unions Tidende CE 78/756

(2004/C 78 E/0804)

SKRIFTLIG FORESPØRGSEL E-2797/03

af Ria Oomen-Ruijten (PPE-DE) til Kommissionen

(19. september 2003)

Om: Bekæmpelse af legionærsygen

Ved en enkel melding af legionærsyge — der i så fald er tale om et nyligt tilfælde af smitte og et for mere end to år siden — behøver rejsearrangører i henhold til protokollen ikke længere at oplyse de rejsende herom. Der er imidlertid tale om tale om en formodning om tilstedeværelse af legionella i den pågældende facilitet, og meddelelsen om et enkelt tilfælde er derfor tilstrækkelig alvorlig til at opfordre den pågældende facilitet til omgående at træffe foranstaltninger.

Efter melding af flere tilfælde af legionærsygen på samme sted har myndighederne 2 uger til at aflægge beretning til EWGLI (European Working Group for Legionella Infections) i form af en foreløbig rapport. Er der inden for denne frist ikke indgået en foreløbig rapport, bliver hotellet nævnt på EWGLI's hjemmeside.

1. Mener Kommissionen, at det i betragtning af legionærsygens livstruende karakter ved melding om et sygdomstilfælde er ønskeligt, at rejsearrangørerne giver de rejsende så udførlig oplysning som mulig, og mener den i såfald, at oplysningspligten, som den nu er tilrettelagt i henhold til protokollen, er for begrænset?

2. Mener Kommissionen, at det i betragtning af legionærsygens livstruende karakter ved melding om flere sygdomstilfælde på et sted er ønskeligt, at rejsearrangørerne giver de rejsende så udførlig oplysning som mulig, og mener den i såfald, at en frist på to uger i den forbindelse er for lang?

3. Agter Kommissionen at stille forslag om nærmere bestemmelser med hensyn til oplysning om legionærsyge for derved at forhindre dødsfald?.

4. Hvis Kommissionen agter at stille sådanne forslag, har den så til hensigt at optage disse bestemmelser i et lovgivningsforslag?

Svar afgivet på Kommissionens vegne af David Byrne

(22. oktober 2003)

De tekniske eksperter fra Ewglinet (European Working Group for Legionella Infections) har foreslået retningslinjer for indberetning af tilfælde, oplysninger til de rejsende og foranstaltninger vedrørende legionærsyge, som skal træffes af de nationale myndigheder. Sådanne retningslinjer er ikke obligatoriske for de pågældende myndigheder og organisationer, men de kan bidrage til at etablere et grundlag for beslutninger og foranstaltninger, som har til formål at sikre et højt niveau for sundhedsbeskyttelse.

Samarbejde inden for rammerne af Ewglinet har bidraget til at bekæmpe legionærsyge og udgør et fremskridt af stor betydning. Der er dog ikke enighed blandt de pågældende myndigheder om, hvordan de retningslinjer, som eksperterne har foreslået, kan fungere som grundlag for lovbestemmelser, som senere skal håndhæves.

Kommissionen har støttet Ewglinet og arbejder for at nå frem til en fælles tilgang blandt de myndigheder, som er repræsenteret i udvalget for nettet vedrørende overførbare sygdomme, som er blevet oprettet i henhold til Europa-Parlamentets og Rådets beslutning nr. 2119/98/EF af 24. september 1998 om oprettelse af et net til epidemiologisk overvågning af og kontrol med overførbare sygdomme i Fællesskabet (1), med henblik på at muliggøre formulering af retningslinjer på grundlag af videnskabelig og teknisk rådgivning, som tager hensyn til de forslag, der er anført i spørgsmålet.

(1) EFT L 268 af 3.10.1998.